સંસદમાં સરકાર અને વિપક્ષની વચ્ચે ચાલી રહેલા ગતિરોધથી નારાજ બીજેપીના વરિષ્ઠ નેતા અને લોકસભા સાંસદ લાલકૃષ્ણ અડવાણી ગુરુવારે ફરી એક વાર ગુસ્સામાં જોવા મળ્યા. તેમણે કહ્યું કે સંસદમાં જે રીતની પરિસ્થિતી ઊભી થઇ છે તેને જોતા મન થાય છે કે રાજીનામું આપી દઉં. અડવાણીએ કહ્યું કે જો શુક્રવારે પણ લોકસભા અનિશ્ચિતકાળ માટે સ્થગિત થઇ ગઇ તો સંસદ હારી જશે. અને આપણી બધાની બદનામી થશે. મારું તો મન થાય છે કે રાજીનામું આપી દઉં.